***informácia pre verejnosť***

***a informácia pre fyzické a právnické osoby, ktoré sa zúčastnili na verejnom prerokovaní***

územnoplánovacej dokumentácie

**“Územný plán mesta Stupava – Koncept riešenia, jún 2021“**

Návrh územnoplánovacej dokumentácie **“Územný plán mesta Stupava – Koncept riešenia, jún 2021“** bol vypracovaný v rámci obstarávania nového územného plánu mesta Stupava.

**Postup obstarania územného plánu mesta Stupava:**

|  |  |
| --- | --- |
| A | Prípravné práce – vykonané v roku 2012 |
| B | Prieskumy a rozbory mesta Stupava a preskúmanie platnej ÚPD, Aurex, s.r.o. – vypracované v roku 2013 |
| C | Zadanie ÚPN mesta Stupava a jeho prerokovanie a schválenie – schválené v roku 2014 |
|  | Výmena spracovateľa – Aurex, s r.o. bol nahradený SB Partners, s.r.o. |
|  | Zber podnetov pre vypracovanie ÚPN – rok 2019 |
|  | Doplňujúce prieskumy a rozbory, jún 2020 |
| **D** | **Vypracovanie konceptu riešenia ÚPD a jeho prerokovanie** |
|  | Súborné stanovisko, ktorým sa dopĺňa Zadanie |
| E | Spracovanie návrhu riešenia ÚPD a jeho prerokovanie |
| F | Príprava podkladov na schválenie návrhu ÚPD |
| G | Schvaľovanie ÚPD |
| H | Zabezpečenie vypracovania Čistopisu návrhu ÚPD |
| I | Uloženie ÚPD |

Verejné prerokovanie v zmysle príslušných odsekov zákona 50/1976 Zb. v znení neskorších predpisov, prebiehalo v období od 13.9.2021 do 2.11.2021.

Oznámenie o verejnom prerokovaní bolo písomne oznámené jednotlivo dotknutým orgánom a organizáciám a verejnosti v mieste obvyklým spôsobom - Verejnou vyhláškou

Návrh konceptu riešenia územnoplánovacej dokumentácie bol obyvateľom k dispozícii k nahliadnutiu po dobu 48 dní (ako uvádza Verejná vyhláška). Verejné prerokovanie s odborným výkladom sa uskutočnilo dňa 29.9.2021 .

Mesto Stupava v rámci verejného prerokovania obdržalo spolu 294 podaní od fyzických a právnických osôb. Pripomienky boli naštudované a vyhodnotené. Pripomienky fyzických a právnických osôb boli vyhodnocované v nadväznosti na Uznesenie Mestského zastupiteľstva Stupava č. 39/2022 zo dňa 17.2.2022, ktorým bolo rozhodnuté pokračovať v návrhu riešenia Územného plánu mesta Stupava rozpracovaním Variantu 1. Zdôvodnenie je obsiahnuté v materiáli, ktorý bol podkladom rokovania mestského zastupiteľstva a je zverejnený na web stránke mesta. Z toho dôvodu v tomto vyhodnotení pripomienok sa už dôvody opätovne neuvádzajú.

Týmto mesto Stupava zverejňuje vyhodnotenie pripomienok fyzických a právnických osôb.

**V zmysle §21 ods. 9 stavebného zákona, stanoviská a písomné pripomienky ku konceptu, ktoré neboli zohľadnené, znovu prerokuje orgán územného plánovania, ktorý obstaráva územnoplánovaciu dokumentáciu s tými, ktorí ich uplatnili.** Tí, ktorých pripomienky neboli zohľadnené budú informovaní listom a pozvaní na prerokovanie, ktoré sa bude konať vo viacerých termínoch**, orientačne v období od 8. do 12. augusta 2022.**

**VYHODNOTENIE PREROKOVANIA JE VYPRACOVANÉ NASLEDOVNE:**

* **Tabuľka 1 – Abecedný zoznam pripomienkujúcich –** tu si prosím nájdite poradové číslo Vašej pripomienky, podľa ktorého nájdete jej vyhodnotenie v ďalších tabuľkách**.**
* **Tabuľka 2 – Vyhodnotenie – teda zohľadnenie alebo nezohľadnenie - všetkých** **pripomienok fyzických a právnických osôb ku Konceptu riešenia ÚPN mesta Stupava.** V tabuľke sú tiež uvedené pripomienky, ktoré nebolo možné vyhodnotiť stručným tabuľkovým spôsobom a ich vyhodnotenie je obsiahnuté v Tabuľke 3.
* **Tabuľka 3** – **Vyhodnotenie vybraných pripomienok fyzických a právnických osôb ku Konceptu riešenia ÚPN mesta Stupava**. V tabuľke je uvedené vyhodnotenie pripomienok, ktoré nebolo možné vyhodnotiť stručným tabuľkovým spôsobom v Tabuľke 2.

**Informácia o ďalšom postupe:**

* Oboznámenie sa verejnosti s vyhodnotením pripomienok podaných v rámci verejného prerokovania – viď vyššie Tabuľky 1,2,3
* Pripomienky, ktoré boli zohľadnené – akceptované, budú primeraným spôsobom podľa ich charakteru zapracované do ďalšej etapy – Návrhu riešenia Územného plánu Mesta Stupava, ktorý bude opätovne verejne prerokúvaný
* Nezohľadnené pripomienky budú v prípade záujmu zo strany tých, ktorí ich podali, znova prerokované, o forme a termínoch prerokovania budú informovaní jednotlivo listom. Prerokovanie bude vo viacerých termínoch v období od 8. do 12. augusta 2022 na Mestskom úrade v Stupave.
* Po ukončení prerokovania bude do mestského zastupiteľstva predložený návrh Súborného stanoviska, ktorý bude obsahovať aj vyhodnotenie pripomienok ako aj pokyn spracovateľovi na spôsob spracovania Návrhu riešenia ÚPN mesta Stupava
* Ďalšia etapa prípravy nového územného plánu – Návrh riešenia bude po vypracovaní opätovne predmetom verejného prerokovania.

Ďakujeme za spoluprácu

V Stupave, 15.7.2022

Mgr. Peter Novisedlák, MBA

Primátor mesta